text:
Tað er Finnleif Fagradal, sum eigur bygningin, har Magn-støðin í Trøðum á Sandi húsast, og frá 1. januar næsta ár ætlar hann at brúka hølini til onnur endamál.
Hesum hevur hann boðað Magn frá, sum eigur leigumálið, og tí er eisini rættiliga ógreitt í løtuni, hvat verður eftir 1. januar 2022.
Magn leigar kioskina út aftur til Eyðvar Petersen á Sandi. Umframt at umsita sølu av olju-og bensini fyri Magn, hevur støðin í Trøðum eisini kiosk, har tú fært ymiskar gerandisvørur, ávísar frystivørur, góðgæti, bløð og annað.
Matvøruhandlar eru bæði á Sandi og Skopun, men tað hevur verið sera hent hjá fólki í oynni - og eisini ferðafólki, sum koma í oynna - at kunnað keypt tað um kvøldarnar, sum hevur verið gloymt um dagin.
Eyðvarur Petersen, sum stendur fyri rakstrinum av Magn-støðini í Trøðum, váttar, at tey hava fingið at vitað, at leigusáttmálin er uppsagdur til ársenda.
- Í løtuni vita vit ikki meira enn tað, men stendur uppsøgnin við, er alt, sum bendir á, at okkara kioskvirksemið heldur uppat.
Hann vísir á, at Magn-støðin er ikki nøkur gullmina, sum hann tekur til, men hon hevur verið til gleði fyri mong - og eisini fyri nógvar skúlaungdómar, sum hava havt og framvegis hava sítt arbeiði her.
- Í fjør rindaðu vit 1,2 miljónir krónur í lønum, og lønarflytingarnar hesi árini, vit hava verið partur av virkseminum, hava ligið millum slaka og góða miljón um árið.
Hann sigur, at her hevur einki avlop verið, men tað hevur eisini verið fínasta slag, so leingi, sum fólk hava fingið sína løn, og Magn-støðin og kioskin hava tænt sínum endamáli í økinum.
Eyðvarur Petersen veit av góðum grundum ikki at siga, hvussu verður við tænastuni, sum Magn veitir í økinum, men hann væntar ikki, at hann fer at halda fram við kiosk-virkseminum, tá leigumálið í Trøðum heldur uppat.
- Er grundarlagið veikt, meðan vit hava tænastuna hjá Magn við olju-og bensinveitingum, verður grundarlagið enn veikari uttan hesa tænastu, sigur hann.
Spurdur, hvat tey hoyra frá fólki um, at kioskin helst letur aftur við ársenda, sigur hann soleiðis:
- Jú, vit hava longu fingið fleiri afturmeldingar, og felags fyri hesar er, at fólk harmast, sigur Eyðvarur Petersen.


c: text/html

text:
Tag: U15 dreingir
U15 dreingir víðari í steypakappingini
U15 dreingir hjá felagsliðnum vóru í dag á Skála, har dystur var í steypakappingini, Cadbury-steypið, ímóti Skála. Suðringar vóru væl betri og vunnu eisini dystin uppiborið 3-2. Hálvleiksstøðan var 0-0.…
U15 felagsliðið vann ársins fyrsta dyst
U15 hjá dreingjum spæla í ár á felagsliði saman í Suðringum (TB/FC Suðuroy/Royn) eins og í fjør. U15 dreingir skuldu spæla fyrsta dyst farna vikuskiftið, men hesin dysturin varð útsettur.…
Ungdómsliðini á útivølli leygardagin 9. juni
Leygardagin eru aftur dystir á skrá hjá ungdómsliðum hjá FC Suðuroy og eru allir dystir norðanfjørðs. Dystaryvirlitið er niðanfyri.
Flestu liðini á útivølli leygardagin
Tey liðini, sum skulu spæla leygardagin, skulu øll spæla á útivølli, og gongur leiðin bæði á Toftir, til Leirvíkar, til Streymnesar og í Gundadal.
Nógvir dystir leygardagin 7. apríl
Komandi leygardag, 7. apríl, eru nógvir dystir á skránni hjá FC Suðuroy, bæði heimadystir í Vági og útidystir kring landið.

robotstxt: allowed

filter: keep


text:
So fór 27. flaggdagsrenningin afturum, og í kjalarvørrinum nú fýra dagar aftaná, fari eg at staðfesta, at Flaggdagsrenningin enn sum áður er flaggskipið í føroyskari renning. Eftir 2-3 ár við heldur lakari og niðurgangandi luttøku, kundi nú staðfestast at luttakaratalið aftur var økt, nú úti við 400 børn, vaksin og stuttleikarennarar høvdu teknað seg.
Nývalda nevndin í Bragdinum hevði eisini gjørt meia burturúr enn undanfarnu árini. Bæði við vinningum, massagu og spildurnýggjari úrslitatænastu, sum eg skal venda aftur til. Hugaligt var at hoyra Niels Jákup Jakobsen, sum var ein av stigtakarunum til Flaggdagsrenningina, siga nøkur orð og seta renningina. Ætlandi verða orð hansara løgd á síðuna ein av næstu døgunum.
At vinna Flaggdagsrenningina er ein hin størsta prestigan hjá føroyskum langteinarum, og aftur í ár vóru fleiri, sum kundu vísa á góðan form. Hjá kvinnum var Rebekka Fuglø favorittur, men ikki meira enn at hurðin stóð á gloppi til hinar. Men tá startskotið small, small eisini hurðin hjá Rebekku í. Hon vísti stórform á degnum. Rebekka Fuglø vann eisini flaggdagin í 2011 og 2012, men hesaferð rann hon næstan tveir minuttir skjótari, og kom á mál við tíðini 27.01 min. Durkdrivna Rigmor N. Arge rann eisini avbera væl, og rann seg móti endanum fram á 2. pláss, og fekk frálíku tíðina 27.52 min. Rigmor fór fram við ungu Katarinu Høj einar 200 metrar frá málinum. Bert 14 ára gamla Bragdagentan hevði tá einki eftir, men hon skal vera bæði glað og stolt av triðjaplássinum, og tíðini 28.00, sum á fleiri flaggdøgum hevur verið nóg mikið til at vinna gull. Durutua R. á Lofti var av mongum mett at hava møguleika í oddastríðnum, men hendan dagin hevði hon ikki beinini, og endaði á fjórða plássi, ein lítlan minutt eftir Katarinu.
Rebekka Fuglø kemur á mál í stórum stíli. Hetta gjørdist triðji flaggdagssigur á rað hjá ungu Treystadamuni.
Hjá monnunum var Marnar Djurhuus stórfavorittur, og skuldi onkur annar vinna, ja so skuldi okkurt óhapp henda. Men stríðið um næstu plássini sá áhugavert út. Roknað varð við, at Hansen-brøðurnir saman við Sam Vang og Halli Holm fóru at kempa um plássini frá 2-5. Men væntandi kundu eisini Regin Thomsen, Borgar Biskopstø og Niels Poulsen blanda seg í hesa kappingina. Marnar var skjótur avstað. So skjótur, at tá komið varð á Skansan, sást ikki í halaferðina á honum. Har var góður møguleiki hjá honum at fara eftir metinum hjá Boga Lenvig, sum er 22.30. Bæði veðrið og ikki minst dygga venjingarstøðan løgdu upp til nýtt met.
Aftanfyri komu hinir – einir átta mans heilt fram til tríggjar km. Tá byrjaðu teir at falla frá. Fyrst Teitur Bjarnastein, síðan Regin Thomsen, so Niels Poulsen og at enda Borgar Biskopstø. Dysturin at “vinna vissi Marnar ikki var til” var ikki meira enn byrjaður, so skjýtur Sam Vang fram. Rættiliga dygt, tí hóast Eirikur, Andrias og Hallur royna at halda eftir honum, so munar hetta einki. Sam var farin. Í dystinum um triðja plássið hevur Eirikur tað tungt niðan á Tórgarð, og byrjar at missa. Andrias setir enn meira tempo á, og slítur seg leysan frá Halli við Strandferðsluna, og endar nr. 3 við 24.05 min.
Á hálvari leið, langt aftanfyri Marnar, dystast teir um 2. plássið. F.v.: Eirikur, Sam, Borgar, Hallur og Andrias. Beint aftanfyri Andrias er Niels Poulsen í reyðum skóm.
Tað gekk ikki heilt sum tað skuldi við rutumetinum hjá Marnari. Tíðin vísti 22.34 min – sostatt restaðu einans 4 sekund til tangering! Kanska var tann nógva ferðin teir báðar fyrstu kilometrarnar ov stór? Í øllum førum sá ikki út til, at ferðin var eins nógv seinnu hálvuna. Munurin aftur til silvurvinnaran Sam Vang, 23.46, sá heldur ikki út til at økjast tað stóra seinnu hálvuna. Men man ikki Marnar fer hugagóður eftir metinum aftur næsta ár?
Frá fyrsta feti leðgði Marnar Djurhuus seg á odda
Hallur kom fjórði á mál við tíðini 24.15, og gjørdist samstundis vinnari hjá veteranunum. Á einum samlaðum sættaplássi kom Borgar Biskopstø pressandi til eitt trygt 2. pláss hjá veteranunum. Tíðin var 24.40 min. Ein gamal kenningur hevði sníkt seg á triðja pláss. Sníkt seg er kanska nakað nógv sagt. Tí við buldur og brak trein Cecil Weihe aftur á rennipallin. Trygt triðjapláss og samlað nr. 9 við tíðini 25.46 min. Har kann okkurt gott saktans vera væntandi.
Hjá superveteranunum stendur eingin Jens R. Weihe kurl. Hóast aldursmarkið til superveteranarnar er 55 ár, so rennur 65 ára gamli Jens væl og virðiliga undan øllum. Og næstan eisini øllum teimum yngru rennarunum. Samlað gjørdist Jens nr. 28 av øllum rennarunum, og fekk frálíku tíðina 27.12 min. Á øðrum plássi við 30.46 bleiv tað eitt trygt og væl uppiborið 2. pláss til Jóannes Ortind. Hann var góðan minutt framman fyri Kristin Rasmussen sum kom á mál sum nr. 3 við 32.00 min.
Bestu superveteranarnir. F.v.: Jóannes Ortind, Jens R. Weihe og Kristin Rasmussen
Ann Thomsen, sum er ein av høvðuðsfyriskiparunum av renningini, gjørdi bart hjá kvinnuveteranunum. Heilar tríggjar minuttir var hon fremst, og kom á mál samlað nr. 5 við tíðini 30.29 min. Kristina Samuelsen gjørdist tryggur silvurvinnari við 33.28, meðan Margreta Knudsen vann bronsuna við 34.18 min. Eins og hjá monnunum, hevði ein kvinnuligur superveteranur sníkt seg rættiliga langt upp á listan í opna bólkinum. Louisa Svensson, sum vann kvinnuveteranarnar við 34.40 min, endaði heilt frammi sum nr. 23 í opna bólkinum! Góða gamla Jóngerð Høgnesen endaði á øðrum plássi við 36.15 min og Marna Reyná gjørdist nr. 3 við 37.45 min.
Tær bestu veteranvkvinnurnar. F.v.: Kristina Samuelsen, Ann Thomsen og Margreta Knudsen.
Allir vinnarar fingu gávukort frá Sportmaster í SMS. Virðismiklir vinningar vóru eisini hjá børnunum. Og nógv var lagt fyri, tá tey fóru oman eftir Áarvegnum, tí øll vistu tey, at tann skjótasti drongurin, og tann skjótasta gentan fóru at fáa eina snildfon frá Føroya Tele. Frammanundan grunaðu fleiri, at ilt fór at verða hjá havnargentum at taka nakað frá teimum gulu, og so varð. Treysatgenturnar komu á mál sum nr. 1, 2 og 3. Maria Biskopstø vann telefonina, Oddvør Josephsen gjørdist nr. 2 og beint í hølunum kom hugagóða Rutt Gregersen, sum alsamt tekur seg fram.
F.v.: Oddvør Josephsen, Maria Biskopstø og Rutt Gregersen. Tær gjørdu ein tripp-trapp-treysti.
Hjá dreingjunum gjørdist talan um ein dramatiskan tvídyst millum Dánjal Dahl Ljósheim úr Hvirluni og Paula Høj úr Bragdinum. Rættiliga javnir komu teir niðan móti málinum, men Dánjal vísti seg at hava meira eftir til síðst, og fór nakrar metrar og tvey sekund undan Paula, sum tó kortini eisini fekk ein posa frá Føroya Tele. Hvat var í honum veit eg ikki. Føroya Tele-posa fekk eisini Gilli Róason, sum kom triðjur um málstrikuna.
Pauli Høj er enn fremstur her, men løtu seinni spurtar Dánjal Dahl Ljósheim framvið honum, og vinnur snildfonina.
Tað var sannur veitlsudámur yvir tiltakinum. Veðrið var av allarbesta flaggdagsveðri eg kann minnast (eri tó nokk so ungur enn, so tað sigur ikki so nógv). Lýðkan merktist í luftini, og fløggini á Áarvegnum hingu beint niður. Stórur skari av áskoðarum var á Vaglinum og niðir í Havnargøtu, har betri yvirlit fæst yvir kappingina. Í ár var eisini stuttleikarenning partur av Flaggdagsrenningini, og hetta gjørdi, at tað mest sum allatíðina var onkur, sum kom á mál.
Í fjør keypti Bragdið máttur til tíðtøku við chip’um. Skipanin varð roynd nakrar ferðir í fjør. Í ár hava Jan Egholm og Niels Hansson frá Bragdinum tikið nýggja software í nýslu, sum skuldi brúkast í sambandi við flaggdagin. Og hetta er einki minni enn eitt frambrot fyri renningina her heima. Har vóru onkrar barnasjúkur, sum eg ikki skal koma inn á her. Men annars sera stuttligt, at onkur sendir sms oman á Vaglið at fortelja tær tína egnu tíð, sum liggur á alnótini næstan beint eftir at kappingin er liðug. Eisini sera hent, at tú kanst velja listar samlaðar, bara menn/kvinnur ella bara júst tín aldursbólk. Eisini ber til at fáa heiðursbræv útskrivað úr skipanini eins og tú kanst hyggja eftir sjónbandabroti, har tú sært teg sjálvan – ella einhvønn annan – renna á mál. Hesir umframt aðrir møguleikar fara at gera tað enn stuttligari at vera rennari og ikki minst fyriskipari í framtíðini.
Stak hugnaligur dagur og stak góð kapping. Sanniliga er Flaggdagsrenningin flaggskipið. Leygardagin verður FM í ½ maraton í Klaksvík. Tey hava fyrr víst hvussu væl tey duga at skipa fyri. Jú, hesar dagarnar er satt njótilsi at vera rennari í Føroyum.
Tær bestu kvinnurnar í 2013. F.v. Rigmor N. Arge, Rebekka Fuglø og Katarina Høj.
Marnar Djurhuus…. næsta ár kemur metið!
Allar myndirnar við takksemi læntar frá Hvirluni.


text:
-
Añaqui
nálægt Tobas, Santiago del Estero (Argentina)
-
Malota - Polvaredas
nálægt Malota, Santiago del Estero (Argentina)
-
El molino telares
nálægt Polvaredas, Santiago del Estero (Argentina)
-
Árbol Blanco - General Pinedo
nálægt Árbol Blanco, Santiago del Estero (Argentina)
-
Telares
nálægt Polvaredas, Santiago del Estero (Argentina)
Staðir í Santiago del Estero
- Ferlar í Abra Grande
- Ferlar í Aerolito
- Ferlar í Agustina Libarona
- Ferlar í Ambargasta
- Ferlar í Ancaján
- Ferlar í Animán
- Ferlar í Anjuli
- Ferlar í Antuco
- Ferlar í Árbol Blanco
- Ferlar í Argentina
- Ferlar í Bandera
- Ferlar í Barrialito
- Ferlar í Beltrán
- Ferlar í Bobadal
- Ferlar í Brea Pozo
- Ferlar í Brea Puñuna
- Ferlar í Buena Vista
- Ferlar í Callejón Bajada
- Ferlar í Carabajal
- Ferlar í Cardozos
- Ferlar í Caspi Corral
- Ferlar í Chañar Pozo
- Ferlar í Chumillo
- Ferlar í Ciudad de Loreto
- Ferlar í Colonia Alpina
- Ferlar í Colonia Dora
- Ferlar í Colonia Mackinlay
- Ferlar í Coronel Fernández
- Ferlar í Coronel Manuel Leoncio Rico
- Ferlar í Cuatro Bocas
- Ferlar í Desvío Kilómetro 1342
- Ferlar í Doña Luisa
- Ferlar í El Aibe
- Ferlar í El Colorado
- Ferlar í El Cuadrado
- Ferlar í El Jume
- Ferlar í El Mojón
- Ferlar í El Palomar
- Ferlar í El Paraíso
- Ferlar í El Puestito
- Ferlar í El Rodeo
- Ferlar í El Triángulo
- Ferlar í Fernández
- Ferlar í Frías
- Ferlar í Girardet
- Ferlar í Hernán M. Miraval
- Ferlar í Huachana
- Ferlar í Icaño
- Ferlar í Isca Yacú
- Ferlar í Isla Baja
- Ferlar í Isla de los Castillos
- Ferlar í La Banda
- Ferlar í La Donosa
- Ferlar í La Fragua
- Ferlar í La Guardia
- Ferlar í La Higuera
- Ferlar í La Libanesa
- Ferlar í La Punta
- Ferlar í La Tablada
- Ferlar í La Unión
- Ferlar í La Vuelta
- Ferlar í Laprida
- Ferlar í Las Delicias
- Ferlar í Las Higueras
- Ferlar í Las Islas
- Ferlar í Lavalle
- Ferlar í Lezcanos
- Ferlar í Llajta Mauca
- Ferlar í Lomitas Blancas
- Ferlar í Los Naranjos
- Ferlar í Los Núñez
- Ferlar í Los Porongos
- Ferlar í Los Quiroga
- Ferlar í Los Telares
- Ferlar í Maco
- Ferlar í Mailín
- Ferlar í Mal Paso
- Ferlar í Malota
- Ferlar í Mansupa
- Ferlar í Medellín
- Ferlar í Monte Quemado
- Ferlar í Monte Redondo
- Ferlar í Negra Muerta
- Ferlar í Nueva Esperanza
- Ferlar í Nueva Francia
- Ferlar í Obraje San Pedro
- Ferlar í Otumpa
- Ferlar í Palo Negro
- Ferlar í Pampa de los Guanacos
- Ferlar í Pampa Grande
- Ferlar í Pampa Pozo
- Ferlar í Paso de los Oscares
- Ferlar í Pérez de Zurita
- Ferlar í Polvaredas
- Ferlar í Pozo Hondo
- Ferlar í Pozo Muerto
- Ferlar í Quimilí
- Ferlar í Ramírez de Velazco
- Ferlar í Rubia Moreno
- Ferlar í Sabagasta
- Ferlar í Sachayoj
- Ferlar í Salavina
- Ferlar í Salavina Vieja
- Ferlar í San Antonio de los Flores
- Ferlar í San Lorenzo
- Ferlar í San Nicolás
- Ferlar í San Pedro
- Ferlar í Sanavirones
- Ferlar í Santa Isabel
- Ferlar í Santa María
- Ferlar í Santiago del Estero
- Ferlar í Sauce Bajada
- Ferlar í Sayaco
- Ferlar í Sepulturas
- Ferlar í Sol de Julio
- Ferlar í Sumamao
- Ferlar í Sumampa
- Ferlar í Suncho Corral
- Ferlar í Taco Esquinas
- Ferlar í Termas de Río Hondo
- Ferlar í Tío Pozo
- Ferlar í Tobas
- Ferlar í Tomás Young
- Ferlar í Uturungo
- Ferlar í Villa Atamisqui
- Ferlar í Villa General Mitre
- Ferlar í Villa Guasayán
- Ferlar í Villa Nueva
- Ferlar í Villa Ojo de Agua
- Ferlar í Villa Robles
- Ferlar í Vilmer
- Ferlar í Vinal Viejo
- Ferlar í Yanda
- Ferlar í Yuchán
Flokkar í Santiago del Estero (Argentina)
- Bestu Fjórhjól ferlar í Santiago del Estero (Argentina)
- Bestu Róður ferlar í Santiago del Estero (Argentina)
- Bestu Fjallahjól ferlar í Santiago del Estero (Argentina)
- Bestu Útivist ferlar í Santiago del Estero (Argentina)
- Bestu Götuhjól ferlar í Santiago del Estero (Argentina)
- Bestu Seglbátur ferlar í Santiago del Estero (Argentina)
- Bestu Hlaup ferlar í Santiago del Estero (Argentina)
- Bestu Kajak/Kanó ferlar í Santiago del Estero (Argentina)
- Bestu Snjóskór ferlar í Santiago del Estero (Argentina)
- Bestu Bíll ferlar í Santiago del Estero (Argentina)
- Bestu Flugvél ferlar í Santiago del Estero (Argentina)
- Bestu Útreiðar ferlar í Santiago del Estero (Argentina)
- Bestu Götureiðhjól ferlar í Santiago del Estero (Argentina)
- Bestu Off road Mótorhjól ferlar í Santiago del Estero (Argentina)
- Bestu Fjallahlaup ferlar í Santiago del Estero (Argentina)
- Bestu Ganga ferlar í Santiago del Estero (Argentina)
- Bestu Ferðareiðhjól ferlar í Santiago del Estero (Argentina)
- Bestu Torfæruakstur ferlar í Santiago del Estero (Argentina)
- Bestu Skautahlaup ferlar í Santiago del Estero (Argentina)
- Bestu Trial-mótorhjól ferlar í Santiago del Estero (Argentina)
- Bestu Enduro-mótorhjól ferlar í Santiago del Estero (Argentina)
- Bestu Ratleikur ferlar í Santiago del Estero (Argentina)
- Bestu Fjallahjól með einu Hjóli ferlar í Santiago del Estero (Argentina)
- Bestu Golf ferlar í Santiago del Estero (Argentina)
- Bestu Húsbíll ferlar í Santiago del Estero (Argentina)
- Bestu Vélbátur ferlar í Santiago del Estero (Argentina)
- Bestu Fuglaskoðun ferlar í Santiago del Estero (Argentina)
- Bestu Plogging ferlar í Santiago del Estero (Argentina)
- Bestu Bikepacking ferlar í Santiago del Estero (Argentina)


text:
Eitt ár síðan Caféin á Mølini lat upp
Í dag 30. juni er eitt ár síðan Cafein á Mølini lat dyrnar upp fyri almenninginum.
Móttøkan var góð frá fyrsta degi og Mølin var væl vitja, bæði av sandoyingum og av fólki, sum vitjaði í oynni.
Í vetur hevur Cafein havt opið ávís vikuskiftir og annars tá samanhangandi frídagar hava verið, men fríggadagin 28. juni byrjaði summarskráin á Mølini við hesum upplatinagartíðunum:
Mánadag-hósdag 11.00 - 22.00, fríggjadag og leygardag 11.00 - 02.00 og sunnudag 13.00 - 22.00
Eins og síðsta summar verður harmonikutónleikur á skránni hvørt hóskvøld frá kl. 20 til 21. Komandi vikuskifti verður stevna í Skálavík, og fríggjakvøldið frá kl. 19 - 22 fer Sámal Ravnsfjall at spæla á cafeini.
Spurd um fleiri tiltøk vera á skránni í summar, siga Birita og Martin Karl, at tey arbeiða við ymsum ætlanum, men hetta er tað, sum liggur fast beint nú.


text:
Soleiðis hongur Havnar Svimjifelag saman:
Havnar Svimjifelag hongur bara saman, um tað eru nóg mikið av hjálparfólkum, sum – uttan samsýning – hjálpa til. Onkur fær vónandi eitt ”Takk fyri” her og har, men annars fáa tey einki. Vit heita tí á øll um at fara væl við teimum, tí hesi fólkini eru gull verd fyri felagið, og vit kunnu ikki vera tey fyriuttan 🙂
Tað er altíð brúk fyri fleiri kreftum, og hevur tú hug at hjálpa, so set teg í samband við onkran lim í einum av bólkunum, t.d.
Tey sjálvbodnu fólkini eru (pr. juni 2021):
Nevndin:
Ólavur Weihe formaður
Katrin Dagbjartsdóttir næstforkvinna
Rakul A. Dam kassameistari
Erling Eidesgaard nevndarlimur
Eirikur Hofgaard nevndarlimur
Eyðun Húsgarð nevndarlmir
Tór Arni Samuelsen nevndarlimur
Stevnubólkurin heima:
Eirikur Hofgaard
Annika í Dímun
Ester Simonsen
Kristina Háfoss
Stuðulsbólkurin:
Ólavur Weihe
– mangla 2 fólk afturat
Svimjiskúlin (fyribils)
Rakul A. Dam
Katrin Dagbjartsdóttir
Finnbjørg Nattestad
Ferðabólkur 1:
Marin Strøm
Lillie Eliassen
Birita Dahl
Kantinubólkurin:
Sóley Samuelsen
Beinta Kass
Anna Maria Juul
Kappingarskrá- og teldubólkurin:
Martin Dam
Tór Arni Samuelsen
– manglar 1 fólk afturat
Heimasíðubólkurin:
Martin Dam
Svimjikappingarbólkurin úti – 16m (fyribils):
Rakul A. Dam
– manglar 3 fólk
Umframt hesi, eru tað øll tey, sum eru klár við eini hjálpandi hond, har tørvur er, men uttan tó at vera í einum føstum bólki. Tey gera mat til svimjararnar, tá vit kappast í Klaksvík og í Vági, tey rudda og vaska upp aftaná, tey eru tíðtakarir, dómarir, sjaførar, ferðaleiðarir, kaku- og bollabakarir, kantinufólk o.m.a.
Hesir bólkarnir mangla manning:
Venjingarlegu-bólkurin
Tilmeldingarbólkurin
Liðleiðari hjá kappingarliðunum
Trivnaðarbólkurin
Ferðabólkur 2
Uppgávurnar hjá hvørjum bólki sær sæst á hesum skjalinum: Uppgávurnar


text:
Heimagásin er avkom av grágásini. Summar av teimum hava hildið hin gamla litin, og summar hava broytt lit, eru hvítar, flekkutar, morbøkutar. Í vakstrarlag eru tær yvirhøvur meira kroppljótar, bøllutar og tungførar, tí at tær hava gjøgnum mong ættarlið livað so stilt lív og rørt kroppin ov lítið.
Úr: Mikkjal á Ryggi: Fuglabókin, Dýralæra II. 1951.
Soleiðis eru teir kallaðir, tí teir hava fitjur, tað er húð, sum er millum tærnar og ger fótin góðan at svimja við. Og øllum fitjufuglum dámar væl á blotanum; summir halda seg helst á vøtnum og í áum, men teir flestu liva sína mestu tíð á sjónum. Fjøðurin er tøtt, og teir smyrja hana við feitum, so vatn rínur ikki við hana. — Til er eitt ótal av sløgum, og til at lætta yvirlitið á teimum verða tey her sett sundur í bólkar og ættir.


text:
Arbeiðspláss
Smiðjan í Klaksvíkar kommunu
Smiðjan í Klaksvíkar kommunu hevur pláss fyri einum ungum, at arbeiða ein dag um vikuna, eftir skúlatíð
Tá ið tú arbeiðir í einari smiðju, so mást tú dáma, at fáa hendurnar skitnar, tí tað er rokaligt arbeiði. Á smiðjuni taka tey sær av umvælingum á øllum arbeiðsakførum, ið hoyra til Klaksvíkar kommunu -frá vognunum hjá barnagørðunum, til lastbilarnar á vegadeildini.
Nakrar av uppgávunum, ið tú kann vænta at fáa á hesum arbeiðsplássinum eru:
- At skifta dekk
- At halda verkstaðið snotiligt
- At skrúða, sveisa og líma
Hevur tú áhuga fyri motorum, so er eisini møguleiki at læra meira um tílíkt.
Jan Askham er leiðari á smiðjuni, og á hesari leinkjuni bjóðar hann tær "Vælkomin til arbeiðis" .
Leita tær nærri kunning um Klaksvíkar kommunu, við at trýsta á slóðirnar niðanfyri.


text:
03. juli 2006
Til:
Fótbóltssamband Føroya
Havnar Bóltfelag
3. juli 2006
Viðv. ósemju millum FSF og HB
Ítróttasamband Føroya átalar viðferðina, sum eitt av limafeløgum sambandsins, Havnar Bóltfelag, hevur fingið, meðan málið um leikaraloyvið hjá Páll M. Joensen er lagt fyri Ítróttadómstólin.
Sum gongdin hevur verið seinastu dagarnar, sær út til, at ein einvís herferð móti einum limafelagi í ÍSF er farin gongd. Stórt trýst verður lagt á Havnar Bóltfelag, samstundis sum málið er lagt fyri Ítróttadómstólin.
Ítróttasamband Føroya metir, at rætturin skal hava loyvi at tala. Friður eigur valda á økinum, meðan Ítróttadómstolurin arbeiðir. Dómstólurin kemur væntandi við síni niðurstøðu 10. juli.
Fyri at gera eina seinastu roynd at finna eina loysn á hesi sera óhepnu støðu, sum eitt av limafeløgum ítróttasambandsins er komið í, boðar Ítróttasamband Føroya hervið Fótbóltssambandi Føroya og Havnar Bóltfelag til fund
í morgin týsdagin 4. juli kl. 10.00 í ÍSF-húsinum.
Við ítróttakvøðu
Heðin Mortensen
Forseti
Ítróttasamband Føroya


text:
DNA
Dóttirin vekir hana: ”Onkur er í húsunum.” Elísa setst upp undir seg. Hjartað dukar í bringuni … Tað er ísakalt í Íslandi. Tað er ikki bara veðrið, tí ein kavráur mordari gongur leysur í myrkrinum.
Hevur tú dirvi, og ert tú drigin at grimd og ísakøldum óndskapi, so er hetta ein bók fyri teg.
---
Ein kvinna verður myrd í heimi sínum í Reykjavík á andstyggiligasta hátt. Tað einasta vitnið er sjey ára gamla dóttir hennara, sum krógvaði seg undir seingini ta løtuna, ræðuleikin fór fram.
Tá ið ein kvinna aftrat stutt eftir hetta verður myrd á sama hátt, hevur løgreglan illgruna um, at sami illgerðarmaður hevur dripið tær báðar. Men einki annað. Har eru ongar slóðir, hann ger ongan feil, men hann leggur løgin bronglað talboð eftir seg, sum hvørki løgregla ella Interpol megna at loysa.
Ein ungur einsamallur radioamatørur fær stutt eftir tað eini margháttlig og ræðandi boð, sum knýta hann at báðum ofrum. Hann kennir tølini í sínum egna persónnummari aftur, og forvitin fer hann undir at kanna málið sjálvur. Tað skuldi hann ikki havt gjørt.
DNA er fyrsta bók í raðnum um løgreglumannin Huldar og sálarfrøðingin Freyju. Huldar og Freyja eru bæði tvey fitt og álítandi fólk, hvørt við sínum brekum og beinagrindum í skápinum, sum ger, at tú fert at kenna tey og skilir, hví tey gera, sum tey gera. Hvørja ferð hendingagongdin leiðir teg einastaðni, sýnir onkur nýggjur vinkul seg, fær teg at kikka eftir ondini og gevur tær gásarhold.
DNA fekk Palle Rosenkrantz-heiðurslønina sum ársins besta brotsskaldsøga í 2014 – og tað hevur hon søtliga uppiborið. Yrsa Sigurdardóttir er snøgt sagt makaleys sum brotssøguhøvundur.
Keypir tú fyri meira enn kr 500 verður vøran flýggjað tær ókeypis við dyrnar!
Tænastan er fyri vørur, sum verða sendar innanlands.


text:
Pál Joensen vann fyri løtu síðani sítt næsta gullheiðursmerki á “Meeting Open Méditerranée 2015” í Marseille, tá ið hann í 1500 metra frísvimjing svam teinin uppá 15:10.35. Tíðin var nýtt stevnumet, sí úrslitalistan her, og hartil triðbesta tíð í heiminum í ár, sí SwimmingWorld.
Tað varð sum væntað eitt sololøb hjá Páli, við tað at munurin á tilmeldingartíðum var nokk so stórur millum hann og teir næstu.
Men týski Jacob Heldtmann var tó ikki púra eiðasørur, tá ið hann nú svam væl skjótari enn sína tilmeldingartíð á 15:40.00, til at vinna silvur við tíðini 15:15.36.
Hann dragnaði gott nokk næstan beinanvegin eina hálva til heila kroppslongd afturum Pál, men lá so har og kempaði, til bara at enda einar fimm kroppslongdir aftanfyri, tá ið alt var liðugt.
Splitt-tíðir hjá Páli
Splitt-tíðir hjá Heldtmann
Brasilski Brandonn Almeida vann bronsu við tíðini 15:34.59.
A-kravtíðin hjá FINA er 15:14.77, til at kunna kvalifisera seg til OL í Rio, har teirra kravtíðarskeið er frá 1. mars 2015 til 3. juli 2016. Pál hevur sostatt nú klárað krøvini sum FINA og IOC seta, hartil eg tó má skunda mær at siga, at Dansk Olympisk Komite kann hava ørvísir (herdar) reglur um hvar og nær kravtíð kann setast.


text:
Alt burturkast, ið hevur heilivágsleivdir í, skal latast inn á apotekunum. Tað vil eitt nú siga forskriftaheilivágur, hondkeypsheilivágur, djóraheilivágur, brúktar nálir og sproytur og insulin-pennar, um heilivágur enn er í. Bøndur og tey, ið fáast við kríatúr, eiga tískil eisini at koma inn við heilivági, ið teir ikki hava nýtt, og við brúktum nálum, koyrdar í eina nálaspann.
Heilivágur skal burturbeinast á rættan hátt, og tí er neyðugt, at allur heilivágur verður latin inn á apotekunum. Heilivágur kann vera ógvuliga vandamikil í skeivum hondum – t.d. hjá børnum.
Bingjuplássini taka ikki ímóti heilivágsleivdum. Tað skal latast inn á apotekunum!
Er talan um eitt tómt heilivágsglas ella eina tóma heilivágserskju er ikki neyðugt at lata tað inn á apotekunum, tí her er so gott sum ongin heilivágsleivd í.
Neyðugt er at lata heilivág inn á apotekunum:
Heilivágurin skal ikki burturbeinast saman við vanligum burturkasti. Heilivágur er vandamikið burturkast bæði fyri heilsuna og umhvørvið. Tí skal tað hvørki skolast út í vaskið, niður í vesið ella koyrast í skrellispannuna.
Neyðugt er eisini at lata brúktar nálir inn á apotekunum. Brúktar nálir skulu í eina nálaspann, sum kann keypast á apotekunum. Týdningarmikið er at tryggja sær, at lokið er sett fast á nálaspannini, soleiðis at starvsfólk, bæði á apotekinum og brennistøðini, ikki eru í vanda at verða stungin og smittað.


text:
’Øll hava rætt til góð barnaár’ broytir navn til ’Títt Rúm’
Í familjum, har foreldur hava rústrupulleikar, er tað ofta rúsurin, sum setir dagsskránna – sum tekur orkuna og uppmerksemið í familjuni. Tí hava børnini og tey ungu í familjuni brúk fyri einum staði at seta orð á, hvussu rústrupulleikin hjá foreldrinum ávirkar tey. Øll hava rætt til góð barnaár, ið er fyribyrgjandi arbeiði hjá Bláa Krossi Føroya, bjóðar børnum, ungum og familjum eitt rúm til at tosa um júst hetta. Tí er navnið nú broytt til Títt Rúm.
Tað verður mett, at áleið 1200 børn og ung í Føroyum vaksa upp í heimum, har eitt foreldur hevur rústrupulleikar. Ein barndómur við foreldrum, sum drekka ov nógv kann fyri mong hava avleiðingar – eisini langt inn í vaksna lívið. Tí kann tað hjálpa at hava eitt stað at viðgera, hvussu rúsurin ávirkar ella hevur ávirkað – bæði fyri børn, ung og vaksin.
Sum nakað nýtt er tilboðið hjá Títt Rúm nú víðkað til at vera upp til 35 ára aldur. Talan er um ókeypis bólkar og einstaklingasamrøður til børn, ung og vaksin, sum hava eina mammu ella pápa við rústrupulleikum. Harafturat bjóðar Títt Rúm eisini foreldra- og familjusamrøður.
Bólkar byrja í heyst – nú eisini í Suðuroy
Seinastu árini hava nógv børn og ung havt gleði av ókeypis bólkatilboðnum hjá Títt Rúm í hølunum í Tórshavn. Bólkarnir byrja aftur í heyst, og nú er ætlanin eisini at byrja bólkar í Suðuroynni. Møguleiki er at melda seg til við at skriva til tittrum@blakross.fo ella við at ringja til 77 07 09.
Ein 15-ára gomul genta, ið hevur luttikið í bólki, sigur soleiðis um bólkarnar: ”Pápi mín byrjaði at drekka, tá ið eg varð fødd, og tí havi eg altíð følt at tað var mín skyld, at hann drekkur. Tá eg byrjaði í bólkinum fann eg útav, at tað ikki er mín skyld.”
Les meira um ókeypis tilboðini á www.títtrúm.fo
Fleiri greinar
Hvussu rúsa føroyingar seg?
Í januar 2021 bílegði Blákrossheimið eina spurnarkanning frá Spyr.fo við tí endamáli, at kanna hvussu føroying...


text:
Ingi Samuelsen: Góður atburður hjá leiðarum
Erla Mikkelsen: Leiðarar skulu møta limunum við jaligum hugburði
– Vit ynskja, at okkara venjarar og samskiparar ganga á odda og eru fyrimyndir fyri teir ungu íðkararnar. Tí gera vit nógv burtur úr at gera greitt hvørji virði okkara felag stendur fyri og raðfestir.
Erla Mikkelsen er formaður í størsta ítróttafelag í landinum, Havnar Fimleikarfelag. Við upp móti 1400 íðkandi limum og hálvtannaðhundrað leiðarum, samskiparum, venjarum og limum í arbeiðsbólkum av ymsum slag, er tað av stórum týdningi, at ymsu viðurskiftini í felagnum verða væl skipað.
– Vit leggja okkum eftir at taka spurningin um góðan atburð upp á hvørjum felagsfundi vit hava við venjarar og samskiparar. Slíkir fundir verða hildnir minst tvær ferðir um árið.
– Okkara venjarar – ofta rættiliga ung fólk – fáa eina mappu við upplýsingum um flestu viðurskifti, sum teimum tørva fyri at skipa venjingina so væl sum gjørligt. Í hesum tilfari er verður eisini upplýst, hvat Havnar Fimleikafelag væntar av sínum limum.
Erla Mikkelsen greiðir frá, at Havnar Fimleikafelag hevur lagt seg eftir, at fáa venjarar og leiðarar við í tilgongdina og at orða leiðreglurnar, soleiðis at tær endaligu orðingarnar eru góðkendar og fult í tráð við tey ynski og hugskot, sum tey upprunaliga komu við.
– Vit hava reglur fyri, hvussu HF’arar skulu bera seg at tá tey eru úti til kappingar og framsýningar, eitt nú viðvíkjandi atburði mótvegis hinum feløgunum og kappingarneytum. Tað eru slíkar reglur sum til dømis, at tað er í lagi at vísa kenslur tá ein hevur vunnið ella tapt, men tað er ikki í lagi at lata sínar kenslur ganga út yvir mótstøðufólk ella dómarar. Vit seta eisini krøv til okkara limir um hvussu tey skulu uppføra seg í gerandisdegnum, og leggja teimum eina við heldur ikki tá, til dømis tosa niðursetandi um hini fimleikafeløgini, greiðir Erla Mikkelsen frá.
Fimleikaforkvinnan vísir eisini á, at leiðslan í Havnar Fimleikafelag setir rættilgia strong krøv til samskiparar og venjarar um, at hesi eisini skulu fylgja hesum leiðreglum.
– Vit hava til dømis reglur um málburð, royking og brúk av tyggigummi. Sjálvandi skulu vit vaksnu ganga á odda við hesum og altíð vísa okkum sum fyrimyndir, tá vit eru saman við yngri íðkarum.
– Vit leggja eisini okkara leiðarum eina við at hava ein jaligan hugburð. Vit øll – líka frá ovastu leiðslu og allan vegin gjøgnum felagið – royna at møta hvørjum øðrum í einum positivum anda. Felagið bjóðar sínum venjarum eina rættiliga umfatandi útbúgving, og vit skipa eisini fyri skeiðum fyri leiðarar. Eitt av málunum er at læra tey at taka ábyrgd í jaligum anda og at duga at møta fólki á teirra egna støði.
Tá tað ræður um at stýra og skipa felagið, er Erla Mikkelsen og restin av nevndini rættiliga tilvitað um ta uppalandi uppgávuna, sum eitt ítróttafelag hevur.
– Vit royna í øllum lutum at vera fyrimyndarlig. Útdelegering av uppgávum hevur nógv at siga fyri okkum, og vit stremba okkum eftir, at vegurin frá einstaka liminum til leiðsluna í felagnum skal vera so stutt sum møguligt, skilt á tann hátt, at tað altíð er greitt, hvønn ein limur skal venda sær til, um hann hevur okkurt upp á hjartað.
– Tað kemur meira enn so fyri í einum so stórum felag sum okkara, at tað uppstanda ósemjur innanhýsis á okkara liðum. Vit royna at læra okkara venjarar og samskiparar at takla og loysa slíkar støður, men tað kemur eisini fyri, at nevndin verður inndrigin.
– Tað hevur týdning at tann einstaki limurin kennir á sær, at lurtað verður eftir honum. Tað ger einki, um okkara ungu kenna hvussu fólkaræði virkar í praksis tá tey gerast limir í okkara felag, sigur Erla Mikkelsen.
Les allar leiðreglurnar um góðan atburð her


text:
Leita vit á netinum og heimasíðuni hjá Kringvarpinum, so er neyvan nakað politiskt mál, sum í nýggjari tíð hevur fylt so nógv sum ætlaðu broytingarnar í hjúnabandslógini.
Uppgávur:
1. Tosið við Hagstovuna og gerið eina meting av, hvussu nógv fólk, ætlaða broytingin í hjúnabandslógini kann hugsast at raka í dag.
2. Hvat slag av lóg er hjúnabandslógin?
3. Tá lógargreinin 266b var fyri í 2006, varð eisini nógv kjak, hóast lógargreinin ikki beinleiðs viðvíkti einum stórum parti av fólkinum. Hví man tað vera, at hesar báðar lógarbroytingarnar elva til so nógv og harðligt kjak, bæði á tingi og í almenna rúminum?


text:
Filmsklipp frá nøkrum av teimum, sum í dag eru á ASPIRANTÚTBÚGVINGINI.
Simulator
Skúlin hevur nú fingið nýggjan SIMULATOR fyri navigatørar, her kunnu tit síggja venjing hjá næmingunum, har siglt verður frá kaj í Tórshavn.
Hetta er klip frá Dagur og Viku hjá Kringvarpinum 04. okt. 2016.
NÝGGJUR SIMULATOR
Her eisini ein filmur, sum er gjørdur um Vinnuháskúlan.
Her eru nøkur filmklipp frá simolatorum frá KONGSBERG
Trýst á leinkjurnar her niðanfyri og royn filmirnar…
Maskinsimolator
Brúgvasimolator
Offshore simolator